દક્ષિણ કોરિયાના એક સમાચારપત્રના સૂત્રોના હવાલેથી મળતી જાણકારી અનુસાર મૃત્યું પામેલા બે અધિકારીઓમાંથી એકની ઓળખ રી યાંગ-જિન તરીકે થઇ છે, જે શિક્ષણ મંત્રાલયમાં અધિકારી હતા. સમાચારપત્રનું માનીએ તો રી યાંગ-જિન તાનાશાહની સાથે એક બેઠક દરમિયાન ઉંઘી ગયા હતા, કિમ જોંગ-ઉને જોયું કે અધિકારી તેમની વાતો પર માથું હલાવી રહ્યો નથી, જેથી તે ગુસ્સામાં આવી ગયા. ઘટનાસ્થળ પર જ અધિકારીની ધરપકડ કરી લેવામાં અને પછી તેની સાથે પુછપરછ કરવામાં આવી. સમાચારપત્રનું કહેવું છે કે અધિકારી સાથે પૂછપરછ દરમિયાન ભ્રષ્ટાચારનો પણ ખુલાસો થયો. જેના લીધે તેને મોતની સજા ફટકારવામાં આવી.